« האם גם השנה נזכה למעט מידי גשם?
שם הפוסט נולד שלשום, כשישבתי עם שרון מול הגלים בחוף דדו דרום והיא אמרה שכל בתי הבוץ נראים בסגנון הכפרי ומחוברים רעיונית לחולות סיני הזהובים, התחלתי לסרוק בראש את כל הבתים שזכיתי להכיר הגעתי לבית של דן ועצרתי, לא אמרתי לעצמי הבית הזה עושה לי תחושה של בית מהמגזינים הרלוונטיים – לא מסיני, שרון לא הסכימה איתי והמשכנו להסתכל על הים שהיה מקסים. בהמשך ריכזתי את כל מה שלמדתי מדן על הבית שהוא בנה בכפר שמריהו.
מה? איפה? מתי?
שטח הבית 400 מטר כולל שתי קומות + מרתף, הבית בנוי סביב פטיו פנימי. הביסוס התבצע באמצעות מרתף יצוק בבטון הכולל גם את הממ”ד, עליו בנויים קירות בעובי 45 ס”מ מאדמה נגוחה, הקירות מסתיימים בכיפות תלת-ממדיות עשויות לבני חרס שנבנו בעבודת יד. על התקרות יצוק בטון היוצר בסיס אופקי לקומה השניה.
הרכב התערובת: אדמה, 5% מלט, פרומיל של תוסף סיליקוני שאוטם את הקיר לכניסת מים. האדמה הובאה ממקום אחר שכן היא חייבת להתאים הן מבחינה אסתטית והן מבחינת חוזק החומר ותכולת החרסית והאדמה באתר לא התאימה.
·	חסכון משמעותי בברזל, בבניית הבית נצרכו 14 טון ברזל, בית מקביל בבנייה סטנדרטית היה צורך 60 טון.
·	ייצור מלט אחראי ל5% מסך גזי החממה הנפלטים בעולם, ולנתח משמעותי מהאנרגיה הטמונה בבניין, בית מקביל בבנייה סטנדרטית היה צורך כמות כפולה של מלט לכל הפחות.
·	לבית קיבולת תרמית מצוינת, קירות האדמה העבים מתחממים לאט במשך היום ומשחררים את החום בלילה, כך צפוי חסכון באנרגיה לצורך מיזוג וחימום.
קיר אדמה נגוחה עולה יותר מקיר בבנייה מתועשת כ1500- 2000 ₪ למ”ר קיר, תלוי בגיאומטריה, עיבוד הפתחים, עובי הקיר (בין 30- 50 ס”מ ( בגובה הקיר ומקום ההתארגנות מסביב לבנין.
הבית עומד בתקן האוסטרלי כדי לקבל אישורי בנייה הוכנסה לתוך קירות האדמה קונסטרוקציה סמויה של 14 עמודי פלדה, זאת למרות שברמת החישובים הסטטיים של חוזק החומר היא אינה נדרשת.
·	איך מתמודדים עם רטיבות/גשם – בגלל השימוש בתוסף מייצב המים גולשים מהקיר ואינם נספגים, בנוסף קיר האדמה עומד על צוקל בעיקר משיקולים ארכיטקטוניים.
הפוסט הזה נכתב בתאריך יום שני, 15 בפברואר, 2010 בשעה 23:51 תחת הקטגוריות אדמה, בנייה ירוקה.	אפשר לעקוב אחר התגובות לפוסט הזה באמצעות פיד RSS לתגובות. אפשר לכתוב כאן תגובה, או לכתוב בבלוג שלך פוסט כתגובה ולשלוח טראקבאק.
3 תגובות לפוסט "בית אדמה מוקפד ומדוייק- יש חיה כזו"